BASES DE SUBVENCIÓNS A ENTIDADES E CLUBS DEPORTIVOS DA PROVINCIA DE PONTEVEDRA PARA O DEPORTE BASE E DEPORTE NÁUTICO (REMO-VELA-PIRAGÜISMO) PARA O ANO 2016
ADMINISTRACIÓN LOCAL — Provincial — Deputación Provincial (Subvencións, 05/02/2016)

A Xunta de Goberno desta Deputación Provincial na súa sesión ordinaria do día 29 de xaneiro de 2016, adoptou, entre outros, o seguinte acordo: Entre as competencias atribuídas pola lexislación de réxime local ás deputacións atópase a cooperación no fomento do desenvolvemento económico e social do territorio provincial. O deporte constitúe unha actividade que incrementa a cohesión social, motivo polo cal se considera que o impulso provincial á oferta deportiva e o fomento do tecido asociativo deportivo potencian a práctica do deporte e tamén o desenvolvemento local. A través destas bases réxense as subvencións para o apoio a clubs e entidades deportivas federadas na temporada deportiva 2015-2016, e no seu caso na temporada 2015. Esta convocatoria, destinada a clubs e entidades deportivas federadas, ten como obxectivo específico apoiar a súa participación en ligas e competicións oficiais de ámbito comarcal, provincial e autonómico convocadas por organismos oficiais ou federacións deportivas galegas nas modalidades deportivas con implantación na provincia de Pontevedra. A través deste ámbito de actuación preténdese colaborar coa iniciativa privada no cumprimento dos fins que lles son propios co obxecto de fomentar a cohesión do territorio e a igualdade de oportunidades en materia de deportes, con independencia das condicións persoais de cada cidadá e cidadán e o lugar da provincia onde resida. A concesión das subvencións farase con cargo ao Orzamento da Deputación de Pontevedra para o ano 2016, e son as que a continuación se detallan: Non obstante, o crédito poderá ampliarse se houbera consignación orzamentaria suficiente ao longo do exercicio 2016. As propostas de concesión de subvencións non poderán ser máis de 270 para o deporte federado e de 30 para o deporte náutico e someteranse á aprobación do órgano competente. No caso de non esgotarse a cantidade orzamentaria prevista cas propostas de subvención citadas, teranse en conta as solicitudes dos seguintes clubs con maior puntuación, ata esgotar a cantidade da aplicación orzamentaria. As solicitudes que cumpran os requisitos establecidos nestas bases e non sexan propostas para a súa concesión por exceder do número estipulado conservarán a puntuación acadada e teranse en conta para unha posterior ampliación de crédito, se o houbese. A concesión das subvencións que se regulan nesta convocatoria axústase ao disposto nos preceptos básicos da Lei 38/2003, de 17 de novembro, xeral de subvencións (LXS), no Real decreto 887/2006, de 21 de xullo, polo que se aproba o Regulamento da Lei xeral de subvencións (RLXS), nas bases de execución do Orzamento da institución provincial para o exercicio 2016, as presentes bases e demais lexislación que sexa de aplicación con carácter básico ou supletorio. Poderán optar a estas subvencións as entidades e clubs deportivos federados que cumpran os seguintes requisitos: Non poderán beneficiarse destas subvencións as entidades ou clubs deportivos que teñan pendente de xustificar subvencións concedidas no ano 2015 polo mesmo programa. Cada entidade só poderá presentar unha única solicitude dunha modalidade deportiva concreta. Esta realizarase nos modelos normalizados, que se facilitarán no Rexistro xeral, no Servizo de Deportes ou na páxina www.depo.es.Ademais, achegarase a seguinte documentación: 4.1. Fotocopia actualizada do CIF da entidade ou club deportivo (coa sinatura dixital) 4.2. Fotocopia cotexada do DNI da persoa representante legal 4.3. Certificación orixinal dos datos bancarios da entidade ou copia cotexada 4.4. Orzamento asinado estimativo de gastos e ingresos, referido á modalidade deportiva correspondente á temporada 2015 ou 2015-2016 4.5. Modelo de declaración responsable debidamente cuberta (modelo 100.024) 4.6. Certificación da federación galega ou nacional correspondente (anexo I), na que se especifique: 4.6.1. A participación do equipo en competición na temporada 2015-2016 4.6.2. O número de equipos participantes por categoría do equipo, nivel da competición e sexo 4.6.3. Número de licenzas que participan en competición na temporada 2015-2016 por categoría e sexo Excepcionalmente, aquelas entidades ou clubs de modalidades deportivas que se desenvolvan durante o ano natural deberán presentar o certificado da federación correspondente ao ano 2015. A documentación que se entregue fotocopiada deberá estar debidamente cotexada. As entidades poderán autorizar ao organismo provincial para solicitar as certificacións de estar ao corrente das obrigas tributarias coa Axencia Estatal Tributaria, coa Facenda galega e coa Seguridade Social. En caso de a solicitude non reunir os datos de identificación, tanto da subvención coma da persoa solicitante ou calquera dos previstos no artigo 70 da Lei 30/1992, de 26 de novembro, de réxime xurídico das administracións públicas e do procedemento administrativo común (LRXAP/PAC), requiriráselle ao interesado para que no prazo de dez días, contados desde o día seguinte ao da súa comunicación, emende as faltas ou acompañe os documentos preceptivos, sinalando que, de non o facer así teráselle por desistido da súa petición, arquivándose sen mais trámites. As presentes bases reguladoras serán publicadas no BOPPO e con posterioridade remitirase a convocatoria á Base de Datos Nacional de Subvencións (BDNS), que será quen lle dea traslado ao BOPPO do extracto da mesma, sen prexuízo da súa inserción na páxina www.depo.es e no taboleiro de anuncios. O prazo para a presentación de solicitudes será de 20 días hábiles, contados a partir do día seguinte ao da publicación do extracto da convocatoria no Boletín Oficial da Provincia (BOPPO). A presentación da solicitude implicará que se autoriza á Deputación para o tratamento automatizado de todos os datos contidos nela. As solicitudes presentadas fóra do prazo anteriormente establecido non serán admitidas nesta convocatoria. Presentaranse no Rexistro xeral da institución provincial: Tamén, a través de calquera dos procedementos establecidos no artigo 38.4 da LRXAP/PAC. No caso de presentar a solicitude nunha oficina de Correos farase en sobre aberto para que sexa datada e selada polo funcionariado correspondente. A concesión das subvencións será a través do procedemento de concorrencia competitiva. O órgano competente para a instrución será a deputada responsable da Área de Deportes. A instrución do procedemento de concesión de subvencións correspóndelle á xefatura do Servizo de Deportes, que realizará de oficio cantas actuacións estime necesarias para a determinación, coñecemento e comprobación dos datos e fará unha valoración previa, en virtude da cal debe formularse a proposta de resolución, de conformidade co previsto no artigo 24 da LXS. As solicitudes de subvención para cada un dos programas avaliaraas, conforme aos criterios sinalados anteriormente, a Comisión de valoración, órgano colexiado composto por: A Comisión de valoración poderá acadar os informes que estime necesarios para resolver e emitirá un informe respecto das solicitudes de subvención. Asemade, a Comisión de valoración rexeitará aquelas solicitudes que non cumpran con estas bases. A resolución do procedemento notificaráselles aos interesados conforme ao previsto no artigo 58 da LRXAP/PAC. A concesión destas subvencións é compatible con outras que se reciban para o mesmo fin, tendo en conta que o conxunto de todas elas en ningún caso poderá superar o 100 % do orzamento que presente o club ou entidade. Os criterios de valoración que se terán en conta para determinar a prelación das solicitudes presentadas son as seguintes: A resolución, debidamente motivada, conterá os extremos sinalados no artigo 25 da LXS. O prazo máximo para resolver e notificar a resolución do procedemento non poderá ser superior a 6 meses, computados a partir da data en que conclúe o prazo de presentación de solicitudes, sen prexuízo da posibilidade de ampliar o prazo de resolución de conformidade ao indicado no artigo 42.6 da LRXAP/PAC. Tras o vencemento do prazo máximo, sen que se lle notificase a resolución lexítima ás persoas interesadas, entenderase como desestimada por silencio administrativo a solicitude de concesión da subvención. O beneficiario poderá solicitar, unha vez recaída a resolución de concesión, a modificación do seu contido se concorre algunha das circunstancias previstas no artigo 64 do RLXS aprobado polo R. d. 887/2006. Os beneficiarios de subvencións concedidas con cargo ao Orzamento provincial teñen as seguintes obrigas: a. Cumprir o obxectivo, executar o proxecto, realizar a actividade ou adoptar o comportamento que fundamenta a concesión das subvencións. b. Xustificar o cumprimento dos requisitos e condicións, así como a realización da actividade e o cumprimento da finalidade que determinen a concesión da subvención. c. Someterse ás actuacións de comprobación, que efectuará o órgano concedente, así como calquera outras de comprobación e control financeiro que poidan realizar os órganos de control competentes, achegando canta información lle sexa requirida no exercicio das actuacións anteriores. d. Dispoñer dos libros contables, rexistros dilixenciados e demais documentos debidamente auditados nos termos esixidos pola lexislación mercantil e sectorial aplicable ao beneficiario en cada caso, así como cantos estados contables e rexistros específicos esixan as bases reguladoras das subvencións, coa finalidade de garantir o adecuado exercicio das facultades de comprobación e control. e. Conservar os documentos xustificativos da aplicación dada aos fondos recibidos, incluídos os documentos electrónicos, en tanto poidan ser obxecto das actuacións de comprobación e control. f. Adoptar as medidas de difusión indicadas no apartado 4 do artigo 18 da LXS. g. Ademais, os clubs aos que se lle outorguen subvencións por un importe igual ou superior a 6.000 € quedan na obriga de inserir na súa vestimenta o anagrama da Deputación de Pontevedra cunhas medidas aproximadas de 20 cm. Tamén deberá aparecer nos paneis publicitarios ou pancartas das súas instalacións deportivas, acreditando mediante fotografías nítidas ou recortes de prensa da presentación do equipo esa circunstancia. h. Os clubs aos que se lle outorguen subvencións inferiores a 6.000 € quedan na obriga de divulgar e acreditar debidamente o financiamento da Deputación a través de calquera medio probatorio (vallas, pancartas, fotografías, recortes de prensa,….) Os logotipos oficiais que se deben inserir están dispoñibles na web www.depo.es (área de descargas/imaxe corporativa). Unha vez notificadas as subvencións concedidas os clubs beneficiarios deberán xustificalas antes do 31 de marzo de 2017. A xustificación deberá conter a seguinte documentación: a) Unha memoria de actuación xustificativa do cumprimento das condicións impostas na concesión da subvención na que se indiquen as actividades realizadas e os resultados obtidos b) Facturas orixinais ou copias cotexadas polo importe da subvención concedida c) Conta xustificativa na que se relacionarán os conceptos de gastos por importe igual ou superior á subvención concedida pola Deputación e as recibidas de outras entidades públicas. Os xustificantes destes gastos estarán a disposición da Deputación Provincial. d) Declaración de se se recibiron ou non outras subvencións ou axudas coa mesma finalidade (modelo 340.004) e) Toma de razón na contabilidade do club ou entidade deportiva (modelo 340.005) Para cobrar estas subvencións as entidades e clubs deberán estar ao corrente das súas obrigas tributarias coa Axencia Estatal Tributaria, coa Facenda galega, coa Seguridade Social e coa Deputación, situación que determinará de oficio a propia institución provincial a través do Servizo de Deportes. O aboamento da subvención materializarase mediante transferencia bancaria na conta sinalada pola entidade. Unha vez vencido o prazo de xustificación sinalado nestas bases ou, no seu caso, o establecido na prórroga sen que a entidade beneficiaria presentase a documentación xustificativa, o Servizo de Deportes requiriralle que a presente no prazo improrrogable de quince días. A falta de presentación da documentación neste prazo suporá a perda da subvención e as demais responsabilidades previstas na LXS. Poderase aplicar o contido dos artigos 67 da LXS e 102 do Real decreto 887/2006, de 21 de xullo, polo que se aproba o RLXS. As subvencións concedidas deberán ser devoltas ou reintegradas polos seguintes motivos: Producirase a perda do dereito ao cobro total ou parcial da subvención no suposto de falta de xustificación ou de concorrencia dalgunha das causas previstas no artigo 37 da LXS. O procedemento para declarar a procedencia da perda do dereito ao cobro será o establecido no artigo 42 da mencionada lei. O órgano competente para iniciar e resolver o procedemento é o órgano concedente da subvención. Con carácter previo ao seu inicio este órgano requiriralle ao beneficiario que no prazo de quince días presente a documentación xustificativa correspondente ou renuncie expresamente á subvención. Non obstante, no caso de subvencións de contía inferior aos 50.000,00 euros, logo de transcorrido o prazo establecido para que o beneficiario presente alegacións sen que estas sexan presentadas, o acordo de perda do dereito ao cobro da subvención será definitivo. A resolución do procedemento notificaráselles aos interesados conforme ao previsto no artigo 58 da LRXAP/PAC. Unha vez transcorridos seis meses, contados desde o día seguinte ao do remate do prazo de presentación de solicitudes sen notificarse a resolución, os interesados quedarán lexitimados para entender desestimada por silencio administrativo a solicitude de subvención. Contra estas bases e as resolucións administrativas que se adopten na súa execución poderá interpoñerse, no prazo dun mes, un recurso de reposición perante o órgano que a ditou e entenderase como desestimado se transcorre este período sen recibir contestación. Neste caso poderá interpoñerse un recurso contencioso-administrativo no Xulgado do Contencioso-Administrativo, como se prevé no artigo 8 da Lei 29/1998, de 13 de xullo, da xurisdición contencioso-administrativa, no prazo de dous meses. Contra esta resolución tamén se poderá interpoñer directamente un recurso contencioso-administrativo no prazo indicado. En todos os casos os prazos contaranse a partir do día seguinte ao da recepción da correspondente notificación ou da data na que o recurso de reposición se entenda desestimado.